Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 7 A 1991. évi II. törvény alapján a felszámolási eljárás közzétételekor
Paragraph Index: 382

30.G EGYÉB TEVÉKENYSÉG KOCKÁZATA A jelentés kitöltése Itt a befektetési szolgáltató portfolió- és vagyonkezelési tevékenységének, jegyzési garanciavállalásának, váltótevékenységének és saját számlás aukciós beszerzéseinek kockázatát kell kimutatni. A befektetési szolgáltató portfolió- és vagyonkezelési tevékenységének adatait a részletező soroknak megfelelően értelemszerűen kell kitölteni. A 12.1 és 22.1 Kötelezettségvállalást tartalmazó szerződések sorokban azon szerződések adatait kell megadni, amelyek esetében a befektetési szolgáltató egyoldalú jövőbeni fizetési kötelezettséget vállalt, amely irányulhat (a tőkeérték csökkenésének elkerülése érdekében) a portfolió induló értékének visszafizetésére, vagy egy (a portfolió tőkeértéke előre meghatározott módon való növelése érdekében) kalkulált hozam fizetésére, továbbá mindkettőre. A c) oszlopban a piaci érték a portfolióban lévő befektetési eszközök piaci értékének összege, a d) oszlopban a kötelezettségvállalási érték a szerződésben meghatározott kötelezettségvállalásnak megfelelő (számított) értéket jelenti. Az e) Eltérés oszlop a piaci érték és a kötelezettségvállalás szerinti érték különbözete.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes